
ประกาศองค์การบริหารส่วนตำบลตะแพน
เรื่อง
รับสมัครสอบคัดเลือกและแต่งตั้งเป็นพนักงานจ้างทั่วไป
-----------------------------------



ด้วยองค์การบริหารส่วนตำบลตะแพนมีความประสงค์จะรับสมัครบุคคลทั่วไปเพื่อสอบ   คัดเลือกและแต่งตั้งเป็นพนักงานจ้างทั่วไป  ฉะนั้นอาศัยอำนาจตามความในมาตรา  22 ประกอบกับมาตรา  26 แห่งพระราชบัญญัติระเบียบบริหารงานบุคคลส่วนท้องถิ่น  พ.ศ.  2542  และประกาศคณะกรรมการพนักงานส่วนตำบลจังหวัดพัทลุง  เรื่อง  หลักเกณฑ์และเงื่อนไขเกี่ยวกับพนักงานจ้าง     องค์การบริหารส่วนตำบลตะแพน  จึงประกาศรับสมัครสอบคัดเลือกและแต่งตั้งเป็นพนักงานจ้างทั่วไปดังต่อไปนี้


1. ตำแหน่งที่จะบรรจุและแต่งตั้งและเงินเดือนที่จะได้รับ                   

1.1 ตำแหน่ง คนงานทั่วไป  จำนวน  1  อัตรา      อัตราเงินเดือน  5,080.-บาท
ระยะเวลาการจ้าง  1  ปี


2. คุณสมบัติและไม่มีลักษณะต้องห้ามของผู้มีสิทธิสมัคร  มีดังต่อไปนี้


     2.1 ผู้สมัครสอบต้องมีคุณสมบัติ  ตามข้อ  4  แห่งประกาศคณะกรรมการกลางพนักงานส่วนตำบล  เรื่อง  มาตรฐานทั่วไปเกี่ยวกับพนักงานจ้าง  พ.ศ. 2547




(1)  มีสัญชาติไทย
(2) มีอายุไม่ต่ำกว่า  18  ปี  และไม่เกิน  60  ปี
(3) ไม่เป็นบุคคลล้มละลาย
(4) ไม่เป็นผู้มีกายทุพพลภาพ  จนไม่สามารถปฏิบัติหน้าที่ได้ไร้ความสามารถหรือจิตฟั่นเฟือนไม่สมประกอบ  หรือเป็นโรคดังต่อไปนี้                                        ก. โรคเรื้อนในระยะติดต่อ  หรือในระยะที่ปรากฏอาการเป็นที่รังเกียจแก่สังคม                                                                                                                     ข. วัณโรคในระยะอันตราย                                                                                     ค. โรคเท้าช้างในระยะที่ปรากฏอาการเป็นที่รังเกียจแก่สังคม                          ง.  โรคติดยาเสพติดให้โทษ                                                                                 จ.  โรคพิษสุราเรื้อรัง

(5) ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง
(6) ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่นสมาชิกสภา  ท้องถิ่น
(7) ไม่เป็นผู้เคยต้องรับโทษจำคุกโดยคำพิพากษาถึงที่สุด  ให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(8) ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือหน่วยงานอื่นของรัฐ
(9) ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น
     2.2 ผู้สมัครสอบต้องมีคุณสมบัติเฉพาะสำหรับตำแหน่ง ดังนี้
2.2.1 ตำแหน่งคนงานทั่วไป
        (1) ได้รับประกาศนียบัตร ม.ศ.3,ม.3 ,ม.6 ,ปวช. หรือเทียบเท่าขึ้นไปและมีความรู้ความสามารถในการปฏิบัติหน้าที่  
2.2.2 ผู้ประสงค์จะสมัครสอบให้ติดต่อรับใบสมัครด้วยตนเอง  ณ  องค์การบริหารส่วนตำบลตะแพน  อำเภอศรีบรรพต  จังหวัดพัทลุง  โทรศัพท์/โทรสาร. 0-7467-0018  ในเวลาราชการระหว่างวันที่  22-30  มกราคม 2552
3. เอกสารหลักฐานที่จะต้องนำมายื่นพร้อมใบสมัคร
(1) รูปถ่ายหน้าตรงไม่สวมหมวก  และไม่สวมแว่นตาดำ  ขนาด 1  นิ้ว  ถ่ายครั้งเดียวกันไม่เกินหนึ่งปี  จำนวน  2  รูป
(2) สำเนาการศึกษา  หรือหลักฐานอื่นที่แสดงว่าเป็นผู้มีคุณสมบัติตรงตามตำแหน่งที่สมัครสอบ  จำนวน  1  ฉบับ
(3) สำเนาทะเบียนบ้าน  จำนวน  1  ฉบับ
(4) สำเนาบัตรประจำตัวประชาชน  จำนวน  1  ฉบับ

(5) ใบรับรองแพทย์ที่แสดงว่าไม่เป็นโรคต้องห้าม  ซึ่งออกไม่เกิน  1  เดือน  จำนวน  1  ฉบับ

(6) เอกสารอื่นๆ เช่น  ใบเปลี่ยนชื่อ - สกุล  (ถ้ามี)
(7) ค่าสมัครสอบ  จำนวน  100.-บาท
(8) ประกาศรายชื่อผู้มีสิทธิสอบ  ในวันที่   2   กุมภาพันธ์  2552   เวลา  10.00 น.

4. กำหนดสอบ
ในวันที่  5  กุมภาพันธ์  2552    เวลา  10.00  น.    ณ  องค์การบริหารส่วนตำบลตะแพน  



5. หลักเกณฑ์และวิธีการสอบสรรหาและเลือกสรร
  5  กุมภาพันธ์     2552    เวลา  10.00 น.  สอบสัมภาษณ์  คะแนน  100  คะแนน
  6  กุมภาพันธ์      2552    เวลา 10.00 น.               ประกาศผลสอบ  

6. เกณฑ์การตัดสิน  ผู้สอบได้จะต้องสอบสัมภาษณ์ผ่านเกณฑ์  75%

7. การประกาศผลสอบ  และได้ขึ้นบัญชีผู้สอบคัดเลือกจะประกาศผลสอบใน วันที่  
6  กุมภาพันธ์  2552   ณ  องค์การบริหารส่วนตำบลตะแพน  และการขึ้นบัญชีผู้สอบคัดเลือกได้จะเรียงลำดับที่ตามคะแนนผู้สอบแข่งขันได้


8 การขึ้นบัญชีที่สอบคัดเลือกได้



องค์การบริหารส่วนตำบลตะแพนจะทำการขึ้นบัญชีผู้สอบคัดเลือกได้ไว้เป็นเวลา  1 ปี  นับตั้งแต่วันประกาศรายชื่อผู้สอบคัดเลือกได้หรือหากมีการสอบแข่งขันในตำแหน่งดังกล่าวนี้อีก      ทางองค์การบริหารส่วนตำบลตะแพนสามารถยกเลิกการขึ้นบัญชีในครั้งนี้ได้


9. การสั่งจ้างและการแต่งตั้ง


องค์การบริหารส่วนตำบลตะแพนจะสั่งจ้างและแต่งตั้งผู้ที่สอบคัดเลือกได้ในตำแหน่งพนักงานจ้างทั่วไปตามลำดับที่ที่ได้ประกาศขึ้นบัญชีไว้และได้ตรวจสอบแล้วว่าผู้ที่ได้รับการสั่งจ้างเป็นผู้มีคุณสมบัติทั่วไปของพนักงานจ้างและมีคุณสมบัติเฉพาะสำหรับตำแหน่งตามที่ ก.อบต.กำหนด ทั้งนี้หากตรวจสอบพบภายหลังว่าผู้สอบคัดเลือกได้เป็นผู้ขาดคุณสมบัติ หรือคุณสมบัติไม่ตรงตามที่กำหนดองค์การบริหารส่วนตำบลตะแพนอาจถอนรายชื่อนั้นออกจากบัญชีรายชื่อผู้ที่ได้รับการสอบคัดเลือก องค์การบริหารส่วนตำบลตะแพนจะสั่งจ้างและแต่งตั้งพนักงานจ้างเมื่อได้รับการอนุมัติจาก ก.อบต. จังหวัดพัทลุง


จึงประกาศมาให้ทราบโดยทั่วกัน



ประกาศ  ณ  วันที่  15   เดือน  มกราคม  พ.ศ. 2552  

(ลงชื่อ)







(นายสมเกียรติ  กรดเต็ม)






       นายกองค์การบริหารส่วนตำบลตะแพน

